**K Ú P N A  Z M L U V A**

**„Vybavenie pekárne”**

uzatvorená v súlade s ustanovením § 409 a nasl. Obchodného zákonníka v znení neskorších predpisov (ďalej len „Kúpna zmluva“)

**Kupujúci: LYRA GROUP, s.r.o**

sídlo: Pri parku 1, 951 12 Ivanka pri Nitre

spoločnosť zapísaná: OR OS Nitra, odd. Sro., vl.č. 23414/N

IČO: 444 738 26

DIČ: 2022709678

IČ DPH: SK2022709678

bankové spojenie: Tatra banka a.s.

číslo účtu: SK5411000000002942024179

štatutárny zástupca: Mgr. Tomáš Letavay – konateľ

*(ďalej len „kupujúci“)*

Predávajúci: ........................../Doplní dodávateľ/

sídlo: ........................../Doplní dodávateľ/

spoločnosť zapísaná: ........................../Doplní dodávateľ/

IČO: ........................../Doplní dodávateľ/

DIČ: ........................../Doplní dodávateľ/

IČ DPH: ........................../Doplní dodávateľ/

bankové spojenie: ........................../Doplní dodávateľ/

číslo účtu: ........................../Doplní dodávateľ/

IBAN: ........................../Doplní dodávateľ/

štat. zástupca: ........................../Doplní dodávateľ/

*(ďalej len „predávajúci“)*

**I.**

**Predmet zmluvy**

1. Predmetom tejto Zmluvy je úprava práv a povinností jej účastníkov, ktoré vzniknú pri ich vzájomnej spolupráci v rámci plnenia tejto zmluvy – dodávky technológie / tovaru/ s názvom - **Vybavenie pekárne** . Zmluva je uzatvorená ako výsledok zadávania zákazky na projekt "Inovácia výrobného procesu spoločnosti LYRA GROUP s.r.o.“
2. Za podmienok upravených touto zmluvou sa predávajúci zaväzuje dodať tovar, odovzdať ho riadne a včas kupujúcemu a kupujúci sa zaväzuje tovar prevziať a zaplatiť predávajúcemu dohodnutú odplatu – kúpnu cenu.
3. Špecifikácia tovaru, ktorý sa predávajúci zaväzuje dodať a inštalovať u kupujúceho je špecifikovaný v prílohe č.1 tejto zmluvy.
4. V rámci plnenia predmetu zmluvy predávajúci uskutoční nasledovné činnosti a poskytne nasledovné jednotlivé plnenia :

* dodávka tovaru zahŕňajúca nakládku tovaru na transport, preprava do miesta dodania a vykládka tovaru v mieste dodania,
* montáž a inštalácia tovaru, odskúšanie tovaru, t.j. funkčná skúška
* dodávka certifikátov, dokladov a dokumentov preukazujúcich pôvod tovaru a manuálov, návodov na použitie a prevádzku.
  1. Predávajúci zabezpečí dodávku tovaru a ďalšie zmluvné plnenia za pomoci vlastných technických a personálnych prostriedkov. Kupujúci poskytne predávajúcemu potrebnú súčinnosť na úspešné splnenie tejto zmluvy.
  2. Pri dodávke tovaru bude predávajúci vychádzať z pokynov kupujúceho.
  3. Predávajúci sa zaväzuje dodať tovar a vykonať činnosti podľa tejto zmluvy s odbornou starostlivosťou, vo vlastnom mene a na vlastnú zodpovednosť a nebezpečenstvo.
  4. Predávajúci zodpovedá za dodržanie termínov a kvalitu dodaného tovaru a vykonaných prác v rámci plnenia tejto zmluvy. Predávajúci zodpovedá za škodu spôsobenú pri plnení tejto zmluvy alebo v súvislosti s ním na majetku kupujúceho, na majetku tretích osôb a na živote a zdraví osôb, predávajúci zodpovedá aj za škodu, ktorá vznikne v dôsledku nedodržania povinností upravených platnou legislatívou.
  5. Predávajúci vykoná v rámci svojich zmluvných dodávok tiež všetky potrebné vedľajšie pomocné a dodatočné činnosti, ktoré nemusia byť explicitne v podkladoch zmluvy uvedené, ale pre úplnú, vecnú a odbornú realizáciu zmluvných dodávok a výkonov, resp. pre ich funkčnosť, sú nevyhnutné.
  6. Výrobky a materiály určené na dodávku podľa tejto zmluvy je predávajúci povinný dodať bez akýchkoľvek nárokov, práv či výhrad tretích osôb.

**II.**

**Cena**

1. Cena za plnenie predmetu zmluvy je stanovená dohodou zmluvných strán v zmysle Zákona NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva Zákon o cenách v znení neskorších predpisov (ďalej Zákon o cenách) ako cena maximálna a je doložená rozpisom ceny uvedeným v ponuke uchádzača – podrobným rozpočtom, ktorý tvorí prílohu č. 2 tejto zmluvy.
2. Spôsob určenia ceny je v súlade s § 2 Zákona o cenách založený na cene obchodného, alebo sprostredkovateľského výkonu, ekonomicky oprávnených nákladov a primeraného zisku.
3. Cena za dodávku predmetu zmluvy celkom je:

**Cena celkom bez DPH:** .........................../Doplní dodávateľ/ **EUR**

slovom: .................................................../Doplní dodávateľ/ euro

**DPH:** ................................................ ....../Doplní dodávateľ/ **EUR**

slovom: ................................................../Doplní dodávateľ/ euro

**Cena celkom s DPH:** ............................./Doplní dodávateľ/ **EUR**

slovom: ................................................./Doplní dodávateľ/ euro

Cena platí pri dodržaní obvyklých kvalitatívnych a dodacích podmienok a sú v nej zohľadnené všetky podmienky kupujúceho uvedené v súťažných podkladoch pre zadanie zákazky podľa tejto zmluvy.

Predávajúci bude fakturovať DPH podľa právnych predpisov SR platných v dobe dodania tovaru a fakturácie.

1. Cena uvedená v ods. 3 tohto článku pokrýva všetky zmluvné záväzky (vrátane záväzkov týkajúcich sa dodávky tovarov, dielov, materiálov, výrobkov alebo služieb), nakládky tovaru na transport, preprava do miesta dodania a vykládky v mieste dodania, montáže, inštalácie, odskúšania tovaru, t.j. funkčná skúška spočívajúcej vo vyrobení preberajúceho obrobku, zaškolenia obsluhy a ďalších vecí nevyhnutných k riadnemu vykonaniu a odovzdaniu predmetu tejto zmluvy do užívania.
2. Všetky platby sa budú uskutočňovať bezhotovostne.
3. Kupujúci uhradí predávajúcemu celkovú cenu za dodávku tovaru nasledovne:

a) 50 % celkovej kúpnej ceny uhradí kupujúci predávajúcemu na základe zálohovej faktúry vystavenej predávajúcim, ktorú predávajúci vystaví do 5 dní od prijatia objednávky,

b) 50 % celkovej kúpnej ceny uhradí kupujúci predávajúcemu na základe zálohovej faktúry vystavenej predávajúcim, ktorú predávajúci vystaví po avíze, že technológia je pripravená na dodanie a inštaláciu

Faktúra bude obsahovať všetky náležitosti daňového dokladu v súlade s § 71 zákona NR SR č. 222/2004 Z. z. o dani z pridanej hodnoty v znení neskorších predpisov:

a) obchodné meno a sídlo, IČO, DIČ a IČ DPH predávajúceho,

1. meno, sídlo, IČO, DIČ a IČ DPH kupujúceho,
2. číslo zmluvy,
3. číslo faktúry,
4. dátum uskutočneného fakturovaného plnenia,
5. dátum vyhotovenia faktúry,
6. deň splatnosti faktúry,
7. označenie finančného ústavu a číslo účtu, na ktorý sa má platiť,
8. označenie tovaru,
9. ITMS kód projektu,
10. súpis dodávok podpísaných kupujúcim,
11. výšku ceny bez DPH, sadzbu DPH, celkovú fakturovanú sumu vrátane DPH,
12. podpis oprávnenej osoby (prípadne s pečiatkou v zmysle oprávnenia konať v mene podnikateľa).
13. Suma sa zaokrúhľuje na dve desatinné miesta, t.j. na centy.
14. Faktúra vrátane príloh bude kupujúcemu doručená v štyroch rovnopisoch – origináloch.
15. V prípade, že faktúra nebude obsahovať náležitosti uvedené v predchádzajúcich odsekoch, kupujúci je oprávnený vrátiť ju predávajúcemu na doplnenie. V takom prípade nová lehota splatnosti faktúry začne plynúť dňom doručenia opravenej faktúry kupujúcemu.
16. Lehota splatnosti faktúry je 5 dní odo dňa vystavenia faktúry kupujúcemu.

**III.**

**Termín zhotovenia a dodacie podmienky**

1. Predávajúci sa zaväzuje realizovať dodávku tovaru, špecifikovaného v prílohe č.1 tejto zmluvy v lehote 180 dní odo dňa vystavenia písomnej objednávky od kupujúceho.
2. Miestom dodania tovarov je: ul. Pri parku, budova LYRA GROUP s.r.o., 951 12 Ivanka pri Nitre
3. Predávajúci berie na vedomie okolnosť, že na dodržanie termínu dodania tovaru podľa tejto zmluvy, je viazaná prevádzka kupujúceho. Zmluvné strany sa osobitne dohodli, že predávajúci zodpovedá za škodu spôsobenú kupujúcemu v prípade omeškania s dodávkou tovaru, a to aj vrátane náhrady ušlého zisku spôsobeného kupujúcemu.
4. Predávajúci splní zmluvný záväzok dodať tovar podľa tejto zmluvy riadnym dodaním a odovzdaním predmetu plnenia zmluvy kupujúcemu nasledovne:

a) Predávajúci odovzdá a kupujúci preberie dodaný tovar schopný samostatného užívania podľa zmluvy na samostatnom odovzdaní a prevzatí.

b) O odovzdaní a prevzatí predmetu plnenia spíše kupujúci spoločne s predávajúcim preberací protokol o odovzdaní a prevzatí plnenia.

c) Ak kupujúci odmietne predmet plnenia prevziať, spíše kupujúci a predávajúci zápisnicu, v ktorej uvedú svoje stanoviská a ich odôvodnenie.

**IV.**

**Zodpovednosť za vady**

1. Predávajúci zodpovedá za to, že predmet plnenia zmluvy je dodaný podľa podmienok tejto zmluvy a že v lehote prevzatia a počas záručnej lehoty bude mať dohodnuté vlastnosti, že zodpovedá platným technickým predpisom, vyhláškam a zákonom vzťahujúcim sa na predmet plnenia a nemá vlastnosti, ktoré by rušili, alebo znižovali hodnotu alebo schopnosť jeho používania. Predávajúci zodpovedá aj za vady tovaru, ktoré sa vyskytnú na tovare počas trvania záručnej lehoty. Pokiaľ v tejto zmluve nie je uvedené inak, pre rozsah zodpovednosti a spôsob riešenia reklamácií platia ustanovenia všeobecne záväzných právnych predpisov.
2. Záručná lehota je 12 mesiacov na všetky dodané tovary od momentu prevzatia dodaného tovaru kupujúcim. Kupujúci a predávajúci týmto zhodne vyhlasujú, že sa na záručnej dobe vzťahujúcej sa na dodaný tovar výslovne dohodli.
3. Reklamáciu je kupujúci povinný v primeranej lehote uplatniť u predávajúceho písomne s uvedením závady. Za písomné uplatnenie reklamácie sa považuje aj uplatnenie reklamácie faxom alebo elektronickou poštou, pričom sa nevyžaduje zaručený podpis. Predávajúci sa zaväzuje obratom faxom alebo elektronickou poštou oznámiť kupujúcemu obdržanie reklamácie.
4. Nebezpečenstvo škody na dodanom tovare znáša predávajúci až do protokolárneho odovzdania tovaru kupujúcemu.
5. Predávajúci je zodpovedný za všetky škody na predmete plnenia spôsobené vlastným zavinením, jeho prevádzkovou činnosťou alebo zavinením alebo prevádzkovou činnosťou jeho subdodávateľov počas ich pracovných postupov, ktoré vykonal za účelom plnenia záväzkov pri odstraňovaní vád a opravách počas záručnej lehoty a vzniknuté škody je na vlastné náklady povinný odstrániť.
6. Predávajúci je povinný uhradiť škody vzniknuté v súvislosti s uplatnením vád počas záručnej lehoty.
7. Predávajúci zaručuje, že použité tovary sú nové, v prvej akostnej triede, zodpovedajú požiadavkám kupujúceho a štandardom dohodnutým v tejto zmluve.
8. V prípade oznámenia vád kupujúcim v záručnej lehote sa predávajúci zaväzuje ich bezodplatne a bez zbytočného odkladu odstrániť.
9. Do 24 hodín od oznámenia reklamovaných vád sa predávajúci zaväzuje vykonať obhliadku, a najneskôr do 3 kalendárnych dní odo dňa doručenia reklamácie kupujúceho sa zaväzuje ich začať odstraňovať a v čo najkratšom technicky možnom čase ich odstrániť. Lehota odstránenia vád sa dohodne písomnou formou a nesmie však presiahnuť 14 kalendárnych dní.
10. V prípade nedodržania dohodnutej lehoty odstránenia vád môže kupujúci nechať vykonať opravu treťou osobou a náklady na opravu vyfakturovať predávajúcemu, ktorý je povinný ich uhradiť. Záruka predávajúceho podľa tejto zmluvy tým nie je dotknutá. Predávajúci je povinný fakturovanú čiastku v plnej výške uhradiť do 14 dní od doručenia faktúry.
11. Na písomnú žiadosť kupujúceho je predávajúci povinný bez zbytočného odkladu reklamované vady odstrániť, aj keď neuznáva, že za vady zodpovedá. V sporných prípadoch znáša náklady na odstránenie vád až do rozhodnutia súdu o oprávnenosti uplatnenia zodpovednosti za vady predávajúci.
12. Záručná doba sa predlžuje o dobu započatú dňom oznámenia vád a končiacu dňom opravenia reklamovaného tovaru predávajúcim.
13. Pre účely tejto zmluvy sa za vadu považuje odchýlka v kvalite a parametroch tovaru stanovených v jeho technickej špecifikácii, ku ktorej došlo v záručnej dobe. Za vady sa nepovažuje stav spôsobený neodbornou manipuláciou s technológiou v rozpore s návodom na obsluhu, prípadne násilným a neoprávneným zásahom do technológie, alebo vonkajšími vplyvmi (blesk, povodeň a iné).
14. Kupujúci a predávajúci sa po uplynutí záručnej doby môžu dohodnúť na výbere formy pozáručných služieb servisu.

**V.**

**Majetkové sankcie**

1. Zmluvné strany sa dohodli, že predávajúci je povinný uhradiť kupujúcemu zmluvnú pokutu vo výške 0,3 % z celkovej kúpnej ceny predmetu zmluvy vrátane DPH k tejto zmluve za každý kalendárny deň omeškania s dodávkou tovaru oproti termínom uvedeným v  tejto zmluve, nárok kupujúceho na náhradu škody podľa čl. III. ods. 3. tejto zmluvy tým nie je dotknutý.
2. Ak predávajúci neodstráni prípadné vady predmetu zmluvy uvedené v preberacom protokole o odovzdaní a prevzatí tovaru v lehote určenej na ich odstránenie alebo počas záručnej lehoty v čase podľa tejto zmluvy, zaplatí kupujúcemu zmluvnú pokutu vo výške 500,- EUR za každý deň omeškania a za každý jednotlivý prípad (vadu).
3. Ak kupujúci neuhradí faktúru za predmet plnenia v termíne podľa tejto zmluvy, je povinný uhradiť predávajúcemu úrok z omeškania vo výške 0,05 % z čiastky neuhradenej faktúry za každý kalendárny deň omeškania po lehote splatnosti.
4. Ak kupujúcemu vznikne akákoľvek škoda z dôvodu nedodržania termínu dodávky tovaru, predávajúci sa zaväzuje túto škodu v plnej výške (skutočná škoda ako i ušlý zisk) nahradiť kupujúcemu.
5. Úhrada alebo zápočet zmluvnej pokuty nezbavuje predávajúceho povinnosti tovar riadne dodať, ani jeho ďalších povinnosti podľa tejto zmluvy.
6. Uplatnené zmluvné pokuty sa nezapočítavajú na náhradu škody.
7. Lehota splatnosti majetkových sankcií je do 30 dní odo dňa doručenia dokladu, ktorým bude stanovená majetková sankcia.
8. V nadväznosti na ustanovenie § 379 Obchodného zákonníka sa zmluvné strany dohodli, že vzhľadom na všetky okolnosti súvisiace s uzatvorením zmluvy, úhrnná predvídateľná škoda, ktorá môže vzniknúť ktorejkoľvek zo zmluvných strán v súvislosti s plnením tejto zmluvy, nepresiahne celkovú čiastku 20% z hodnoty celkovej dodávky.

**VI.**

**Ostatné dojednania**

1. V prípade ak sa akékoľvek ustanovenie tejto zmluvy stane neplatným v dôsledku jeho rozporu s platným právnym poriadkom, nespôsobí to neplatnosť celej tejto zmluvy. Zmluvné strany sa v takomto prípade zaväzujú vzájomný rokovaním nahradiť neplatné, alebo neúčinné zmluvné ustanovenie novým platným zmluvným ustanovením tak, aby ostal zachovaný obsah, zámer a účel sledovaný touto zmluvou.
2. Každý účastník zmluvy týmto dáva druhému účastníkovi zmluvy výslovný súhlas so spracovaním svojich osobných údajov v súvislosti s uzatvoreným právnym vzťahom. Odvolanie súhlasu so spracovaním osobných údajov musí byť písomné a doručené druhej strane.
3. Akákoľvek písomnosť doručovaná zmluvnou stranou druhej zmluvnej strane podľa tejto zmluvy (napr. výzva, výpoveď, odstúpenie od zmluvy, oznámenie a pod.) sa považuje za doručenú dňom jej doručenia na adresu uvedenú v záhlaví tejto zmluvy alebo na inú adresu včas oznámenú druhej zmluvnej strane. Ak sa z akýchkoľvek dôvodov nepodarí písomnosť doručiť, písomnosť sa považuje za doručenú tiež v prípade, že druhá zmluvná strana písomnosť odmietla prevziať, v takomto prípade sa za deň doručenia považuje deň odmietnutia prevzatia alebo sa písomnosť považuje za doručenú pokiaľ druhá zmluvná strana neprevzala písomnosť zaslanú poštou ako doporučenú zásielku, za deň doručenia sa v takomto prípade považuje tretí deň odo dňa uloženia zásielky na pošte.
4. Táto zmluva a skutočnosti, ktoré sú v nej uvedené, alebo ktoré sa obe strany dozvedia v súvislosti s touto zmluvou, predstavujú predmet obchodného tajomstva. Obe strany sa zaväzujú chrániť obchodné tajomstvo dostatočným spôsobom, aby sa o jeho obsahu alebo časti jeho obsahu nedozvedeli tretie osoby. Pokiaľ dá jedna zo strán písomné povolenie druhej strane na zverejnenie uvedeného obchodného tajomstva platí, že zverejnené skutočnosti prestávajú byť obchodným tajomstvom, a to s účinnosťou udelenia uvedeného súhlasu. Pod zverejnenie obchodného tajomstva nespadá použitie potrebných informácií alebo dokumentov pre inštitúcie oprávnené na výkon kontroly v súvislosti s poskytnutím finančného príspevku zo štrukturálnych fondov, použitie informácií v prípadných súdnych, rozhodcovských alebo správnych konaniach ohľadom práv alebo povinností vyplývajúcich z tejto zmluvy.
5. Zmluvné strany berú na vedomie, že oprávnení zamestnaci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ / predávajúci/ je povinný poskytnúť súčinnosť v plnej miere.
6. Predávajúci je povinný oznámiť akúkoľvek zmenu údajov o subdodávateľovi. Predávajúci je povinný vopred ohlásiť zmenu subdodávateľa písomne do rúk kupujúceho a taktiež doplniť údaje o novom subdodávateľovi. Zmena subdodávateľa podlieha písomnému schváleniu kupujúcim.
7. Zmluvné strany sa dohodli, že predávajúci nie je oprávnený postúpiť pohľadávky, ktoré mu vznikli, resp. vzniknú v súvislosti s touto zmluvou voči kupujúcemu na tretiu osobu, ani si ich jednostranne započítať, bez predchádzajúceho písomného súhlasu kupujúceho.

**VII.**

**Záverečné ustanovenia**

1. Predávajúci je viazaný týmto návrhom zmluvy odo dňa doručenia jej podpísaného textu kupujúcemu.
2. Táto zmluva nadobúda platnosť a účinnosť dňom jej podpisu oboma zmluvnými stranami.
3. Meniť alebo dopĺňať text tejto zmluvy je možné len formou písomných, očíslovaných dodatkov, ktoré budú platné po ich podpísaní štatutárnymi orgánmi obidvoch zmluvných strán a budú neoddeliteľnou súčasťou tejto zmluvy.
4. Práva a povinnosti vyplývajúce z tejto zmluvy prechádzajú na právnych nástupcov zmluvných strán.
5. Vzťahy zmluvných strán, ktoré nie sú výslovne riešené touto zmluvou, sa riadia príslušnými ustanoveniami Obchodného zákonníka Slovenskej republiky v platnom znení ku dňu uzavretia tejto zmluvy a ďalšími všeobecne platnými predpismi Slovenskej republiky.
6. Zmluva je vyhotovená v 4-ich rovnopisoch, z ktorých 3 rovnopisy dostane kupujúci a 1 rovnopis predávajúci.
7. Zmluvné strany po oboznámení sa s obsahom zmluvy vyhlasujú, že súhlasia s jej obsahom, jej obsahu a právnym účinkom z nej vyplývajúcich porozumeli, že táto zmluva bola uzatvorená slobodne a vážne na základe pravdivých údajov a nebola dohodnutá v tiesni ani za iných jednostranne nevýhodných podmienok a preto ju na znak súhlasu s jej znením vlastnoručne podpisujú.
8. Neoddeliteľnou súčasťou tejto zmluvy sú prílohy:

č. 1 rozsah a špecifikácia dodávky tovaru + cena tovaru (predloží úspešný uchádzač)

č. 2 zoznam subdodávateľov (predloží úspešný uchádzač)

Kupujúci: Predávajúci:

V Ivanke pri Nitre, dňa............................ V ...................., dňa............................

**Za kupujúceho: Za predávajúceho:**

…………………………………………………….. ……………………………………………………..

konateľ spoločnosti

**Príloha č. 2 Zoznam subdodávateľov**

**Zoznam subdodávateľov**

|  |  |  |  |  |
| --- | --- | --- | --- | --- |
| *P.č.* | *Názov firmy a sídlo subdodávateľa, IČO* | *Údaje o osobe oprávnenej konať za subdodávateľa (meno a priezvisko, adresa pobytu, dátum narodenia)* | *Predmet dodávok, prác alebo služieb* | *Podiel na celkovom objeme vyjadrený sumou* |
|  |  |  |  |  |
|  |  |  |  |  |
|  |  |  |  |  |

V Ivanke pri Nitre, dňa: V......................... , dňa:

Predávajúci: Kupujúci: